Document ID: 31996R2215

KOMISSION ASETUS (EY) N:o 2215/96,
annettu 20 päivänä marraskuuta 1996,
Glühweinia koskevista poikkeustoimenpiteistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maustettujen viinien, maustettujen viinipohjaisten juomien ja maustettujen viinistä valmistettujen juomasekoitusten määritelmää, kuvausta ja esittelyä koskevista yleisistä säänöistä 10 päivänä kesäkuuta 1991 annetun neuvoston asetuksen (ETY) N:o 1601/91 (1), sellaisena kuin se on viimeksi muutettuna asetuksella (EY) N:o 2061/96 (2), ja erityisesti sen 4 artiklan 4 kohdan,
ottaa huomioon maustettujen viinien, maustettujen viinipohjaisten juomien ja maustettujen viinistä valmistettujen juomasekoitusten määritelmää, kuvausta ja esittelyä koskevista yleisistä säännöistä annetun asetuksen (ETY) N:o 1601/91 muuttamisesta 8 päivänä lokakuuta 1996 annetun Euroopan parlamentin ja neuvoston asetuksen (EY) N:o 2061/96 ja erityisesti sen 2 artiklan,
sekä katsoo, että
asetuksen (ETY) N:o 1601/91 2 artiklan 3 kohdan f alakohdassa kielletään veden lisääminen Glühweiniin muulloin kuin makeuttamisen yhteydessä; asetuksen (EY) N:o 2061/96 2 artiklassa säädetään 31 päivään tammikuuta 1998 jatkuvien poikkeustoimenpiteiden käyttöönottamisesta tämän tuotteen osalta; olisi vahvistettava nämä poikkeustoimenpiteet, ja
tässä asetuksessa säädetyt toimenpiteet ovat maustettuja viinejä, maustettuja viinipohjaisia juomia ja maustettuja viinistä valmistettuja juomasekoituksia käsittelevän täytäntöönpanokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Glühweinia saa 31 päivään tammikuuta 1998 asti valmistaa vettä lisäämällä, jos asetuksen (ETY) N:o 1601/91 2 artiklan 1 kohdan b alakohdassa säädettyjä maustettujen viinipohjaisten juomien valmistuksessa käytettyjen viinien vähimmäisosuuksia noudatetaan, sanotun kuitenkaan rajoittamatta makeuttamista.
2. Tässä asetuksessa `valmistetulla` tarkoitetaan lopullista tuotetta, joka on pullotettu, varustettu etiketillä ja tarkoitettu kuluttajalle.
3. Edellä 1 kohdassa tarkoitettujen edellytysten mukaisesti valmistettuja tuotteita, jotka ovat tosiasiallisesti poistuneet tuotantolaitoksista ja niiden varastoista 31 päivään tammikuuta 1998 mennessä, saa pitää hallussa myyntiä varten, laskea liikkeeseen tai viedä, kunnes varastot loppuvat.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä marraskuuta 1996.

Labels: 3
17
15